Matti Liimatainen

Matti Ensio Liimatainen (s. 9. elokuuta 1948 Vesanto) on suomalainen kestävyysjuoksija. Hän edusti Vesannon Urheilijoita vuoteen 1972, jonka jälkeen hän siirtyi edustamaan Mäntsälän Urheilijoita.

Liimatainen sai sisäratojen Suomen-mestaruuskilpailuissa pronssia 3 000 metrillä vuonna 1969. Hän voitti nuorten Suomen mestaruuden 5 000 metrillä vuonna 1968. Samana vuonna Liimatainen teki 20-vuotiaiden Suomen ennätyksen 5 000 metrillä käsiajalla 14.26,2. Liimataisen ennätyksen rikkoi vuonna 1969 Lasse Virén. Liimatainen on työskennellyt hierojana Raahessa.

 Lähteet 

Luokka:Suomalaiset kestävyysjuoksijat
Luokka:Vuonna 1948 syntyneet
Luokka:Elävät henkilöt